b'\n_START_ARTICLE_\nTajvan\n_START_SECTION_\nGeografija in uprava\n_START_PARAGRAPH_\nDr\xc5\xbeava je de facto nastala leta 1949, ko so se po zmagi revolucije na Kitajskem privr\xc5\xbeenci generala \xc4\x8cangkaj\xc5\xa1ka umaknili pred komunisti na otok Tajvan. Dr\xc5\xbeava Tajvan ni splo\xc5\xa1no mednarodno priznana. Do sedaj jo je priznalo 23 dr\xc5\xbeav._NEWLINE_Mednarodno priznanje ovira predvsem nerazre\xc5\xa1en politi\xc4\x8dni status ozemlja. _NEWLINE_Tajvan trenutno nadzoruje otoke Tajvan, Penghu in ve\xc4\x8d otokov v Fud\xc5\xbeijanu, namre\xc4\x8d otoke Quemoy in Matsu. Do leta 1991 je razgla\xc5\xa1al tudi suverenost nad celinsko Kitajsko, ki pa je od leta 1949 ni ve\xc4\x8d nadzoroval.\n_START_SECTION_\nZgodovina\n_START_PARAGRAPH_\nTajvan je kitajska dinastija \xc4\x8cing prepustila Japonskemu imperiju po prvi kitajsko-japonski vojni leta 1895. Ponovno je pre\xc5\xa1el pod kitajsko upravo ob koncu druge svetovne vojne._NEWLINE_\xc5\xa0tiri leta kasneje se je po porazu proti Komunisti\xc4\x8dni partiji Kitajske v kitajski dr\xc5\xbeavljanski vojni vlada Republike Kitajske umaknila na Tajvan in ga razglasila za svoj za\xc4\x8dasni sede\xc5\xbe. Republika Kitajska ni splo\xc5\xa1no mednarodno priznana in otok si lasti tudi leta 1949 ustanovljena Ljudska republika Kitajska, ki se razgla\xc5\xa1a za pravnega naslednika Republike Kitajske.'